
A katasztrófavédelem kéményseprő-ipari tevékenységének es fejlesztési lehetőségeinek bemutatása

Rezümé
Mindennapunk egyik legalapvetőbb eleme a tűz, melynek nem a pusztító hatását elmezem dolgozatomban, hanem a kényelmet biztosító oldaláról közelítem meg, aminek a kéményseprő szakma és ipar kialakulását köszönhetjük. Életünkben természetes, hogy a meleg otthonban a vízcsapot megnyitva bármikor melegvíz áll rendelkezésünkre, mely az étkezésünk, tiszta környezetünk elengedhetetlen része. Ezeknek a lehetőségeinknek viszont alapvető feltétele a kémény.
Az égéstermék- elvezetése a napjaink többnyire láthatatlan szerves része, mégsem fektetünk rá túlzott hangsúlyt, hogy megismerjük részleteiben a benne játszódó folyamatokat, az azzal járó esetleges karbantartási szükségleteket és lehetséges veszélyforrásokat. Ennek következményeként próbálom bemutatni dolgozatomban, hogy miként fejlődött a kémény az évszázadok során, vele együtt a kéményseprés, és az ipar, és ezt miként segíti vagy hátráltatja a jogalkotás. Igyekszem rámutatni több megközelítésből a kéményseprés és az ellenőrzés fontosságára.
Az egyik ilyen szempont a környezetünk védelme, ami dolgozatomból is kitűnik, hogy a szabad térbe bocsátott égéstermék mennyisége és minősége jelentős befolyásoló hatással van a levegő minőségét illetően.
Szakmai szempontból is igyekeztem bemutatni az égéstermék-elvezetőket. A karbantartásukhoz szükséges eszközöket.
Mivel egyre elterjedtebbé válik napjainkban a gázüzemű tüzelőberendezések alkalmazása, így előtérbe került a szén-monoxid hatása, és veszélyessége lakókörnyezetünkben. Ennek szem előtt tartása mellett igyekeztem bemutatni, milyen módon lehet mérni és kielemezni a füstgáz tartalmát és ennek megfelelően cselekedni szükség esetén, hogy megóvjuk vele az ügyfelek életét.



